เว็บชิมช้อปใช้ล่มตามคาด
ลงทะเบียนมาตรการกระตุ้นท่องเที่ยววันแรกล่มตามคาด กดเข้าลงทะเบียนไม่ได้หาร้านค้าไม่เจอ
23 ก.ย. 2562

ลงทะเบียนมาตรการกระตุ้นท่องเที่ยววันแรกล่มตามคาด กดเข้าลงทะเบียนไม่ได้หาร้านค้าไม่เจอ
วันนี้ (23 ก.ย.2562) เป็นวันแรกที่กระทรวงการคลังเปิดให้ให้คนไทยอายุตั้งแต่ 18 ปีขึ้นไป เข้าไปลงทะเบียนรับวงเงินเที่ยว 1,000 บาท ในเว็บไซต์ www.ชิมช้อปใช้.com แต่ปรากฎว่าเมื่อเข้าไปเว็บล่ม ต้องทำการหลายครั้งถึงจะเข้าหน้าเว็บได้ และเมื่อเข้าถึงหน้าเว็บแล้วก็ปรากฎว่ากดเข้าลงทะเบียนไม่ได้ หรือ กดเข้าดูร้านค้าที่พักในจังหวัดต่าง เว็บก็จะล่มไม่แสดงผลให้ดู
สัปดาห์ที่ผ่านมา นายอุตตม สาวนาย รมว.คลัง และ ผู้บริหารสำนักงานเศรษฐกิจการคลัง (สศค.) กรมบัญชีกลาง ธนาคารกรุงไทย และการท่องเที่ยวแห่งประเทศไทย (ททท.) เปิดตัวโครงการนี้ โดยยืนยันว่าระบบจะไม่ล่มและรองรับการลงทะเบียนได้วันละ 1 ล้านคน
สำหรับระบบ www.ชิมช้อปใช้.com ธนาคารกรุไทยเป็นผู้พัฒนาทำให้ สศค. ที่เป็นผู้รับผิดชอบมาตรการนี้ และได้เริ่มเปิดให้ผู้สนใจลงทะเบียนได้ตั้งแต่เวลาวันใหม่ของ 23 ก.ย. 2562 โดยทางธนาคารกรุงไทยได้เร่งแก้ไขปัญหาจนเว็บกลับมาใช้ได้ตามปกติในบางช่วงแล้ว